## Uredba o pravu nošenja i načinu uporabe oružja službenih osoba Protuobavještajne agencije

### NN 83/2003 (21.5.2003.), Uredba o pravu nošenja i načinu uporabe oružja službenih osoba Protuobavještajne agencije

# VLADA REPUBLIKE HRVATSKE

1015

Na
temelju članka 39. stavka 1. Zakona o sigurnosnim služ­bama Republike Hrvatske
(»Narodne novine«, br. 32/2002 i 38/2002), Vlada Republike Hrvatske je, na
prijedlog Savjeta za koordinaciju sigurnosnih službi i uz prethodnu suglasnost
Predsjednika Republike Hrvatske, na sjednici održanoj dana 15. svibnja 2003.
godine donijela

## UREDBU

### o pravu noŠenja i naČinu uporabe oruŽja sluŽbenih osoba ProtuobavjeŠtajne agencije

I.
TEMELJNE ODREDBE

Članak
1.

Ovom se
Uredbom propisuje pravo na nošenje i način uporabe oružja te nošenje streljiva
službenih osoba Protuobavještajne agencije (u daljnjem tekstu POA).

Članak
2.

Pod
oružjem u smislu ove Uredbe smatra se kratko i dugo vatreno oružje (u daljnjem
tekstu: kratko i dugo oružje) koje nose službene osobe POA-e (u daljnjem
tekstu: službena osoba).

II.
KRATKO VATRENO ORUŽJE

Članak
3.

Službena
osoba zadužuje kratko oružje nakon položenog ispita za zvanje i izdavanja
službene iskaznice.

Članak 4.

Službena osoba, po ispunjenju uvjeta iz članka 3. ove
Uredbe, zadužuje jedno kratko oružje s 50 komada streljiva određenog kalibra.

Dio streljiva službena osoba je dužna umetnuti u
nabojnike do njihova puna kapaciteta, a preostalu količinu čuvati na siguran
način.

Ukoliko je službena osoba uporabila oružje zadužuje
streljivo koje nedostaje do 50 komada.

Sastavni dio kompleta za oružje službene osobe jesu
korice za oružje i korice za pričuvni nabojnik.

III.
DUGO VATRENO ORUŽJE

Članak 5.

Službena osoba zadužuje dugo oružje i pripadajuće
streljivo kada je to nužno za uspješno izvršenje određene službene zadaće.

Odobrenje za zaduženje službene osobe dugim oružjem
izdaje ravnatelj POA-e ili osoba koju ovlasti na temelju plana provedbe
službene zadaće iz st. 1. ovog članka.

Članak 6.

Službena osoba razdužuje dugo oružje i streljivo
odmah po izvršenju službene zadaće.

IV.
NOŠENJE I UPORABA ORUŽJA

Članak 7.

Službena osoba ovlaštena je u obavljanju poslova iz
djelokruga POA-e nositi oružje i streljivo i to prikriveno na prikladan način.

Članak 8.

Službena osoba zadužuje oružje i streljivo s
pripadajućim priborom u nadležnoj ustrojstvenoj jedinici po pisanom zahtjevu
rukovoditelja ustrojstvene jedinice u koju je raspoređena.

Članak 9.

Službena osoba POA-e ovlaštena je uporabiti oružje
kad u obavljanju poslova iz djelokruga POA-e na drugi način ne može zaštititi
vlastiti život ili tijelo, život ili tijelo osobe koju štiti odnosno život ili
tijelo drugih ljudi.

Pri uporabi oružja službena osoba mora nastojati
izbjeći usmrćivanje druge osobe.

Kad postoje opravdavajući razlozi za uporabu oružja
iz stav­ka 1. ovog članka, službena osoba dužna je poštivati propisani postupak
(isticanje upozorenja, zastrašivanje) temeljen na propisima o policiji.

Članak 10.

Službena osoba POA-e smije nositi kratko oružje i
izvan službe.

Kada nosi oružje izvan službe službena osoba može
uporabiti oružje pod okolnostima i na način iz članka 7. ove uredbe.

Članak
11.

Kada
službena osoba ne nosi oružje dužna ga je čuvati odvojeno od streljiva i
odložiti na sigurno mjesto izvan dohvata drugih osoba.

Članak
12.

Ova
Uredba stupa na snagu danom objave u »Narodnim novinama«, a primjenjuje se od
1. lipnja 2003. godine.

if !supportEmptyParas endif

Klasa:
200-01/03-01/04
Urbroj: 5030109-03-10
Zagreb, 15. svibnja 2003.

Predsjednik
**Ivica Račan**, v. r.

Uredba, NN 83/2003-1015